# Cementiri infinit

A l'última edició del concurs SWERC (*SouthWestern European Regional
Contest*) que es va celebrar a Porto fa unes setmanes, cap equip de la
UPC no va aconseguir una plaça per a les finals mundials, després de
molts anys seguits quedant primers. L'entrenador de la UPC, el professor
Oak, en va trobar una explicació d'allò més raonable en el següent fet:
El dia de la competició, quan es va llevar i va mirar per la finestra,
va veure un cementiri de proporcions gegants que abans no hi era.
Lògicament, va interpretar aquesta mortífera aparició com una senyal
d'una maledicció per no poder guanyar el SWERC.

::: center
![image](Cementiri_tags.eps){width="70%"}
:::

L'hotel de Porto (punt $A$ del mapa) té 15 plantes, cadascuna de 3
metres d'alçada. A l'altra banda del carrer, que té una amplada de 23
metres del punt $A$ al punt $B$, hi ha un edifici rectangular d'alçada
10 metres i profunditat 21 metres (de $B$ a $C$). El cementiri comença
16 metres darrere d'on s'acaba aquest edifici, al punt $D$. Suposeu que
s'estén infinitament a partir d'aquell punt.

## Entrada

Aquest problema no té entrada.

## Sortida

Escriviu una sola línia amb la mínima planta en què es podia allotjar el
professor Oak per poder veure tot el cementiri. Suposeu que les
finestres es troben a 1 metre d'alçada respecte del terra de cada
planta. Tingueu en compte que les plantes de l'hotel estan numerades de
la 0 a la 14, i que la planta 0 està al nivell del carrer.

## Informació del problema

Autoria: Gerard Orriols

Generació: 2026-01-25T12:17:46.269Z

© *Jutge.org*, 2006--2026.\
<https://jutge.org>
